b'\n_START_ARTICLE_\n35 Levkoteja\n_START_SECTION_\nOdkritje\n_START_PARAGRAPH_\nAsteroid je odkril Karl Theodor Robert Luther (1822 \xe2\x80\x93 1900) 19. aprila 1855. Ime je dobil po Levkoteji, boginji morja iz gr\xc5\xa1ke mitologije. Asteroid ima tudi astronomski simbol .\n_START_SECTION_\nLastnosti\n_START_PARAGRAPH_\nAsteroid Levkoteja obkro\xc5\xbei Sonce v 5,17 letih. Njegova tirnica ima izsrednost 0,228, nagnjena pa je za 7,938\xc2\xb0 proti ekliptiki. Njegov premer je 103,1 km, okrog svoje osi pa se zavrti v 32 urah.'